VG-børsen: Slik spilte Norge mot Belgia
Ørjan H. Nyland 4 Burde nok ha avverget Belgias ledermål. Fin dobbeltredning rett før Berishas strålende ledermål. Ikke helt sjanseløs på Belgias to siste scoringer heller. Les kamprapporten: Norge rystet Belgia - så våknet stjernene Jonas Svensson 4 Puslete i forkant av Lukakus 1-0-scoring. Spilte seg opp utover i kampen. Gode taklinger, men ble stående å se på Belgias seiersmål. Sparket på seg gult kort da han tok Hazard. Even Hovland 4 Passiv da Lukaku burde og kunne ha satt inn 2-2 seks minutter etter pause. Virket ikke sylskarp, må spille jevnlig på klubblaget. Kommentar: Et «spillestil-dokument» er ikke nødvendig Vegard Forren 4 Fantastisk langpasning til Berisha som kunne ha gitt Norge ledelsen allerede før pause. Men på etterskudd da Hazard headet inn 2-2 og noen andre avgjørende situasjoner. Haitam Aleesami 5 Heldig da han stoppet Lukaku fra å sette inn 3-2 i et åpent norsk mål. Klarte seg ellers greit – uten å glitre. Markus Henriksen 6 Solid kamp. Flere gode initiativ og rotet sjelden bort ballen. Kan bli enda giftigere og skarpere på den siste tredjedelen. King om Ødegaard: – Må spille voksenfotball Ole Selnæs 5 Klarte seg greit uten å briljere. Traff på de fleste pasningsforsøkene, men kunne tatt enda mer grep om kampen. Stefan Johansen 7 Meget god kamp. Vant ballen på strålende vis før han spilte til King som utlignet til 1-1. Får brukt sine offensive egenskaper enda mer som indreløper enn anker. Veton Berisha 6 Fantastisk scoring da han stilnet King Baudouin Stadium med sitt perletreff opp i krysset. Kunne ha scoret fem minutter før pause også. Terrer som sto på. Les også: Høgmo åpner for Zekhnini på A-landslaget Joshua King 6 Viste hvilken trussel han kan være. Glitrende 1-1-scoring i det lengste hjørnet via stolpen. Ikke alltid bestevenn med ballen. Adama Diomande 5 Flere positive involveringer i starten av kampen. Vant dueller og fikset noen frispark. Mer borte etter hvert i en for ham noe uvant kantposisjon.Foran et entusiastisk hjemmepublikum fikk Norge en ordentlig marerittstart da Romelu Lukaku utnyttet nølende forsvarsspill og banket inn 1-0. Skuddet var knallhardt, men omtrent midt i mål – og burde nok vært avverget av Ørjan Håskjold Nyland. Da fryktet vi det verste, sett med norske øyne. Men i stedet kjempet Norge seg inn i kampen. Ikke minst takket være Stefan Johansen som i perioder var dominerende denne varme sommerkvelden i Brussel. Forarbeidet til 1-1 var strålende. Det var også Bournemouth-spissens avslutning. Norge skapte tre store sjanser før pause – mot Belgias to – og tre minutter ut i andre omgang sendte Veton Berisha Norge like godt i ledelsen. Han dro seg innover i banen og avsluttet perfekt oppe i krysset bak Chelsea-keeper Thibaut Courtois. Deretter hevet de belgiske stjernene seg flere hakk. Og ut fra spill og sjanser var det fortjent at hjemmelaget både utlignet og scoret seiersmålet. Med bedre forsvars- og keeperspill kunne imidlertid Norge ha fått med seg et resultat. Men offensivt var det en del å ta med seg inn mot VM-kvalifiseringen som starter mot Tyskland 4. september.Per Mathias Høgmo - 4 Satset videre på 4-3-3/4-5-1, og den sentrale midtbanen med Selnæs som anker og Johansen/Henriksen som indreløpere begynner å ligne et spennende prosjekt. Spesielt ser Stefan Johansen ut til å komme mer til sin rett i en mer offensiv rolle. Diomande og Berisha klarte seg også greit i noe uvante kantposisjoner, mens King på topp skaper trøbbel, ubalanse og nå endelig også mål. Høgmos hodepine fremover: Forsvaret lekker. Og keeper Ørjan Nyland fortsetter å gjøre en del skjebnesvangre feil. Vurdert av Morten Stokstad og Jostein Overvik
(Belgia – Norge 3 – 2) Kaptein Stefan Johansen var Norges beste mot Belgia. Slik vurderer VGs journalister innsatsen til de norske spillerne.